Sinesio de Cirene

[miniatura|300px|[Templo de Zeus en Cirene.]]
**Sinesio de Cirene** (370-413) foi un filósofo neoplatónico grego nado en Cirene, na actual Libia.

Os seus pais encargáronse de que tivese unha educación privilexiada, cun preceptor privado en casa e arredor do ano 390 foi a Alexandría, a capital cultural de Occidente no seu tempo, onde estudou con Hipatia (entre o ano 393 e o 395). Alí iniciouse en diversos saberes, incluíndo a filosofía neoplatónica e ciencias ocultas. Hypatia iniciou a Sinesio na filosofía, e concretamente no neoplatonismo; igualmente iniciou ó seu discípulo no misticismo de Jámblico e posiblemente nos oráculos caldeos. Mais Sinesio tamén se dedicou á investigación científica, elaborando un planisferio celeste e un hidroscopio para pesar líquidos. Realiza despois unha viaxe a Atenas, que o decepciona moito, chegando a dicir que os atenienses non se distinguen do resto na súa capacidade para entender a Platón e Aristóteles.

### Eloxio da calvicie 
Escrita arredor de 396, a obra máis coñecida hoxe de Sinesio é o seu *Eloxio da calvicie* (*φαλακρας εγκώμιον* ), no que seguindo os tradicionais Encomios de Helena, responde ao *Eloxio da cabeleira* de Dión Crisóstomo:

No ano 399 vai a Constantinopla a expor ao emperador Arcadio as queixas dos cidadáns da Cirenaica, que non poden facer fronte á presión fiscal. Nesa época escribe tamén os *Contos exipcios* e *Da providencia*.
Casa en Alexandría no 404 cunha cristiá e retírase ao campo para dedicarse a escribir. No 405 nace o seu primeiro fillo.

### Bispo 
O ano 410 ofrecéselle o bispado de Tolemaida, Sinesio medita ante o grande sacrificio e cambio de vida que suporía, e declara non estar disposto a defender cousas nas que non cre, como di en carta ao seu irmán (Carta 105):

e tamén:

Finalmente, tras seis meses de dúbidas, aceptou o nomeamento, e foi consagrado por Teófilo en Alexandría.

O seu pensamento era fundamentalmente neoplátónico e estaba influído por Platón e Aristóteles.

## Obras 
### Conservadas 
# *De regno* (Sobre o reinado)Un discurso ante o emperador Arcadio.
# *Dio, sive de suo ipsius instituto*
# *Encomium calvitii*, un ''jeu d'esprit*, escrito como resposta ao ""Eloxio da cabeleira de Dión Crisóstomo
# *De providentia*, tamén coñecido como *O conto exipcio* 
# *De insomniis*, un tratado sobre os soños
# *Constitutio*
# *Catastasis*, unha descrición do fin da Cirenaica romana
# 159 *Epistolae* (cartas, incluíndo unha -a 57- que é realmente un discurso)
# 10 *Hymni*
# 2 homilias
# Un ensaio sobre a construción dun astrolabio

### Perdidas 
* Un libro sobre a cría de cans
* Poemas mencionados nas súas cartas

## Notas 
## Véxase tamén 
### Bibliografía 
* Sinesio *Elogio della calvizie* Biblioteca Ideale Tascabile, Milán, 1995 ISBN 88-8111-144-6 (Edición bilingüe grego-italiano)
* C. Lacombrade: *Synésios de Cyrène: hellène e chrétien*. París 1951.
* G. Nicol: *Synesius of Cyrene, his life and writings'', Cambridge 1881

### Outros artigos 
* Neoplatonismo.
* Hipatia.

### Ligazóns externas 
* Synesius of Cyrene at livius.org (introdución de Jona Lendering e traducións en inglés de todas as epístolas, discursos, hinos, ambas homilias e varios tratados)
* Selections from the Works of Synesius of Cyrene, Platonist and Bishop
* D. Roques, Études sur la correspondance de Synésios de Cyrène reviewed by John Vanderspoel, University of Calgary, in Bryn Mawr Classical Review 02.01.16
* Catholic Encyclopedia
* Sinesio de Cirene, intelectual
* El fin de Hipatía: Mario Satz